Z A P I S N I K
46. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 05. ožujka 2025. 
u prostorijama Mjesne samouprave Šestine, Šestinski trg 10,
s početkom u 18:00 sati


NAZOČNI ČLANOVI VIJEĆA:
Kruno Vuk, Jure Tomičić, Jadranka Apostolovski, Lorena Malec Mlinarić, Danijel Jagušt, Ljerka Brući Benko

ODSUTNI ČLANOVI VIJEĆA:
Maja Pleić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 46. sjednicu Vijeća Mjesnog odbora Šestine.

Vijeće jednoglasno prihvaća zapisnik 45. sjednice Vijeća, održane 20. veljače 2025. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Tekuća problematika
2. Zahtjev za povremeno korištenje prostora
3. Pitanja, prijedlozi i obavijesti


Ad.1. Tekuća problematika

Predsjednik Vijeća otvara točku dnevnog reda o tekućoj problematici:
· Autobusna linija Dedići – Kuniščak nema promjene niti dodatne obavijesti
· Živica u Šestinskom prilazu – nema promjena i dalje strši na nogostup i cestu
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima 
· Prometno ogledalo na izlazu iz ulice Bjelevina postavljeno je ali je okrenuto naopako (možda uslijed vjetra ili vandalskog čina)
· Tabla oznake ulice Herici je postavljena
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· metalni nosač koji strši oko 30 cm na nogostupu u ulici Šestinski prilaz i stvara ugrozu za pješake u ulici Šestinski prilaz i dalje nije otklonjen
· Vježbalište na poučnoj stazi Miroslavac i dalje nije sanirano te je i sama staza obrasla i zarasla
· Saniranje vrha ulice Benkov put nakon kopanja i dalje se čeka, a prilikom svake kiše sve se odranja na ulaze sugrađana
· Prekopna rupa u ulici Kelkovići (odvojak kč.br. 18) je sanirana
· Znak zabrane parkiranja na nogostupu u ulici Vince još nije postavljen i nesavijesni vozači i dalje priče put pješacima te pogotovo roditeljima sa kolicima
· Čeka se sanacija oborinske odvodnje u ulici Šestinski vrh
· Nedostaju obavijesne ploče na dječjim igralištima u ulici Sjevernjak i Šestinski vijenac
· Dječji park Sjevernjak još nije postavljena zaštitna barijera (stup) ili ograda na ulazu u park
· Semafor na križanju ulica Podrebernica i Šestinska cesta još uvijek nije postavljen 
· Čeka se Šestinski vrh i Ive serdara saniranje oborinske odvodnje
· Čeka se iscrtavanje parkinga kod Doma zdravlja Šestine
· Prometno ogledalo na križanju ulica Šestinski Kraljevec i Pirovec Gornji nije postavljeno
· Potrebno je prijaviti uredu predsjednika i gradskom uredu koji sanira klizište na Pantovčaku da je otvoreno klizište i u ulici Šestinski vrh gdje je propao nogostup te je potrebno saniranje kako bi se mogli izvesti radovi uređenja kolnika jer je u međuvremenu nastalo još jedno klizište na Vrhovcu
· Vijeću se obratila sugrađanka sa problemom pješačkog prijelaza kojeg nema u ulici Šestinski vijenac nakon križanja sa ulicom Zavižanska prema Šestinskom vrhu gdje je nekolicina kuća koji nemaju nogostup na toj strani pa prema tome nije moguće ni postaviti pješački prijelaz. Traži se očevid nadležnih službi i prijedlog rješenja
· Klupe u parku kod prostora mjesne samouprave, na adresi Šestinski trg 10 su dotrajale i potrebno ih je urediti tj. u najmanju ruku prebojati


Ad.2. Zahtjev za povremeno korištenje prostora MO Šestine u 2025.

Predsjednik obavještava članove Vijeća o dobivenom zahtjevu za povremeno korištenje prostora te izlaže prijedloge Vijeću.
Vijeće kratko raspravlja te donosi jednoglasno odobrenje za traženi termin za političku stranku Plavi grad.


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu.

Vijećnik Danijel Jagušt daje prijedlog da se razmotri mogućnost ukrašavanja fontane kod kružnog raskrižja uz crkvu kao primjerice oslikavanje u obliku šestinskog veza ili sličnog motiva poput remena. Molimo proslijediti zahtjev nadležnim dali je za isto moguće dobiti odobrenje te način financiranja.


Sjednica je završila u 19:00 sati. 




KLASA: 024-08/25-003/544
URBROJ: 251-13-11-2/003-25-2
U Zagrebu, 5. ožujka 2025.


Zapisnik obradila: Mirela Gašpert Bertić



              Zapisnik vodio:             					 Predsjednik Vijeća
             Jure Tomičić, v.r.				        Mjesnog odbora Šestine:
		  			      Kruno Vuk, v.r.	

